**Priloga št. 6b: TOLMAČENJE KAZALNIKA REZULTATA**

PRAVNE PODLAGE:

* Operativni program za izvajanje Evropske kohezijske politike v obdobju 2014-2020 (OP EKP 2014-2020):

Specifični kazalniki rezultatov 9. prednostne osi »Socialna vključenost in zmanjševanje tveganja revščine«, 9.1 prednostne naložbe »Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti«, 9.1.2 specifičnega cilja »Opolnomočenje ciljnih skupin za približevanje trgu dela«.

* Dodatni javni razpis za sofinanciranje projektov socialne aktivacije (Uradni list RS, št. 135/21; v nadaljevanju: javni razpis).

Javni razpis opredeljuje, da mora biti v obdobju izvajanja projektov dosežen naslednji kvantificirani kazalnik rezultata: 25 %oseb iz ranljivih ciljnih skupin vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu tj. na 28. (osemindvajseti) dan po zaključku 2. faze programa socialne aktivacije.

Izbrani izvajalci so dolžni spremljati uspešnost realizacije kazalnika »Delež oseb iz ranljivih ciljnih skupin vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu« 4 tedne po zaključku 2. faze programa socialne aktivacije in sicer morajo preveriti položaj udeleženca na 28. (osemindvajseti) dan po zaključku 2. faze programa socialne aktivacije oziroma po izhodu posameznega udeleženca iz programa socialne aktivacije.

»Vključenost osebe v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu« pomeni, da se bodo udeleženci bodisi registrirali v evidenci brezposelnih oseb, ki jo vodi Zavod Republike Slovenije za zaposlovanje, bodisi vključili v programe usposabljanja ali izobraževanja, v programe za pridobivanje kvalifikacij – potrditev neformalno pridobljenih znanj, ali pa se bodo zaposlili v okviru programov, ki so predvideni v ukrepih aktivne politike zaposlovanja, kot npr. javna dela, na zaščitenih delovnih okoljih ali na običajnem trgu dela.

V nadaljevanju za posamezne izhode iz programa podajamo usmeritve, na kakšen način se preverja ustreznost doseganja kazalnika rezultata, oziroma katera dokazila mora izvajalec pridobiti za posamezen dosežen kazalnik rezultata.

1. **Prijava v evidenco brezposelnih oseb pri Zavodu Republike Slovenije za zaposlovanje** (v nadaljevanju: ZRSZ), v kolikor oseba pred vstopom v program socialne aktivacije (v nadaljevanju: SA) ni bila vključena v evidenco brezposelnih oseb pri ZRSZ.

**Preverjanje izhoda:** izvajalec projekta od vključene osebe pridobi potrdilo o prijavi osebe v evidenco brezposelnih oseb pri ZRSZ.

Glede na to, da gre za doseganje kazalnika rezultata, ki je prva stopnja približevanja trgu dela, je za doseganje kazalnika obvezno, da oseba program SA opravi v celoti do konca in 28. dan po koncu/zaključku neposrednega izvajanja programa (tj. 2. faze programa SA) ostane vključena v evidenco brezposelnih oseb.

Kadar pride do izstopa iz programa SA, ko ta še teče, in se oseba prijavi v evidenco brezposelnih oseb pri ZRSZ, se to ne šteje kot dosežen odstotek kazalnika rezultata.

1. **Zaposlitev oz. opravljanje dela, ki je primerljivo z zaposlitvijo:**
	1. Zaposlitev na običajnem trgu dela (število ur zaposlitve ni relevantno za doseganje kazalnika)

Zavarovalne podlage v evidenci ZZZS: 001, 002, 008, 013, 016, 029, 084

Zaposlitev v EU, EGP in Švicarski konfederaciji - zavarovalne podlage v evidenci ZZZS: 113, 114, 115, 119,120

**Preverjanje doseganja kazalnika rezultata[[1]](#footnote-2):** izvajalec projekta pridobi potrdilo o vključenosti osebe na 28. dan po dejanskem izhodu in sicer od vključene osebe pridobi izpis obdobij zavarovanja iz ZPIZ[[2]](#footnote-3) (za zaposlitve na območju Republike Slovenije) oziroma predloži obrazec E104, iz katerega je razvidno od kdaj je sklenjeno zdravstveno zavarovanje in izjavo delodajalca o zaposlitvi (za zaposlitve na območju držav EU, EGP in Švicarski konfederaciji).

* 1. Samozaposlitev (število ur zaposlitve ni relevantno za doseganje kazalnika)

Zavarovalne podlage v evidenci ZZZS: 005, 019, 118

**Preverjanje doseganja kazalnika rezultata:** izvajalec projekta pridobi potrdilo o samozaposlitvi s strani vključene osebe - izpis iz Ajpes-a.

* 1. Kmetje

Zavarovalne podlage v evidenci ZZZS: 007, 051, 052, 064

**Preverjanje doseganja kazalnika rezultata:** izvajalec projekta pridobi potrdilo o vključenosti osebe na 28. dan po dejanskem izhodu in sicer od vključene osebe pridobi izpis zavarovanja, ki ga izda ZZZS.

* 1. Pridobitev statusa družbenika in hkrati poslovodne osebe v osebni in kapitalski družbi ali pridobitev statusa ustanovitelja in hkrati poslovodne osebe v zavodu

Zavarovalna podlaga v evidenci ZZZS: 040

**Preverjanje doseganja kazalnika rezultata:** izvajalec projekta pridobi potrdilo o samozaposlitvi vključene osebe - izpis iz Ajpes-a na 28. dan po dejanskem izhodu.

* 1. Zaposlitev v okviru programov aktivne politike zaposlovanja (npr. različni subvencijski programi: Zaposli.me, Spodbujanje trajnega zaposlovanja mladih, Učne delavnice, programi javnih del ipd.)

Ukrepi aktivne politike zaposlovanja so navedeni v Katalogu ukrepov aktivne politike zaposlovanja.

**Preverjanje doseganja kazalnika rezultata:** izvajalec projekta pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo, izdano s strani delodajalca, pri katerem je zaposlena v okviru izvajanja programov aktivne politike zaposlovanja. Za ustrezno dokazilo se izjemoma šteje tudi pogodba o vključitvi v program aktivne politike zaposlovanja, ki jo oseba sklene z ZRSZ.

* 1. Zaposlitev v okviru invalidskega podjetja in zaposlitev v okviru zaposlitvenih centrov (na podlagi odločbe ZRSZ o zaposljivosti na zaščitenem delovnem mestu za osebe, ki so se po podatkih delodajalca zaposlile na zaščitenem delovnem mestu; zavarovalna podlaga je enaka kot v točki 2.1).

**Preverjanje doseganja kazalnika rezultata:** izvajalec projekta pridobi potrdilo o vključenosti osebe na 28. dan po dejanskem izhodu in sicer od vključene osebe pridobi izpis obdobij zavarovanja iz ZPIZ.

* 1. Zaposlitev v socialnem podjetju, ki je vpisano v register socialnih podjetij pri pristojnem ministrstvu.

**Preverjanje doseganja kazalnika rezultata:** izvajalec projekta pridobi potrdilo o vključenosti osebe na 28. dan po dejanskem izhodu in sicer od vključene osebe pridobi izpis obdobij zavarovanja iz ZPIZ.

* 1. Opravljanje dela po pogodbi civilnega prava, kamor se šteje delo po podjemni, avtorski ali drugi pogodbi civilnega prava

**Preverjanje doseganja kazalnika rezultata:** izvajalec projekta pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo s strani pogodbenika.

1. **Usposabljanje/izobraževanje v okviru programov aktivne politike zaposlovanja** (sem sodijo vsi programi v okviru ukrepa 1 aktivne politike zaposlovanja, npr. usposabljanje na delovnem mestu, delovni preizkus, programi neformalnega izobraževanja in usposabljanja, lokalni programi neformalnega izobraževanja in usposabljanja, podporni in razvojni programi, vključitev v potrjevanje NPK in TK, praktični programi za spodbujanje zaposlovanja (MIC), programi formalnega izobraževanja, Učne delavnice)

**Preverjanje doseganja kazalnika rezultata:** izvajalec programa pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo izvajalca programa. Za ustrezno dokazilo se izjemoma šteje tudi pogodba o vključitvi v program aktivne politike zaposlovanja, ki jo oseba sklene z ZRSZ.

1. **Vključitev v programe izobraževanja, ki niso del programov APZ**
	1. Neformalna izobraževanja, s katerimi oseba pridobi dodatne kvalifikacije (npr. tečaji jezikov, šiviljski tečaj, tečaj zeliščarstva). Za vsako konkretno vključitev mora izvajalec projekta pripraviti in posredovati pristojnemu koordinatorju socialne aktivacije utemeljitev vključitve, iz katere mora biti razvidno, kako je vključitev v neformalno izobraževanje skladna z zaposlitvenimi cilji osebe oziroma ali in kako se je oseba s pridobljenimi dodatnimi kvalifikacijami približala trgu dela. Koordinator socialne aktivacije na podlagi utemeljitve vključitve presodi, ali se vključitev v neformalno izobraževanje šteje v dosežen kazalnik rezultata in izvajalcu projekta posreduje informacijo o strinjanju ali nestrinjanju za upoštevanje konkretne vključitve v neformalno izobraževanje v dosežen kazalnik rezultata.

**Preverjanje doseganja kazalnika rezultata:** izvajalec programa pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo izvajalca neformalnega izobraževanja[[3]](#footnote-4).

* 1. Pridobitev NPK, ki ni del aktivne politike zaposlovanja

**Preverjanje doseganja kazalnika rezultata:** izvajalec programa pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo izvajalca za pridobitev NPK[[4]](#footnote-5).

* 1. Vključitev v formalno/verificirano izobraževanje

**Preverjanje doseganja kazalnika rezultata:** izvajalec programa pridobi potrdilo o vključenosti osebe na 28. dan po dejanskem izhodu in sicer vključena oseba pridobi potrdilo izvajalca izobraževanja, tj. potrdilo o vpisu v formalno/verificirano izobraževanje.

1. V primeru zaposlitve na običajnem trgu dela pogodba o zaposlitvi ni zadostno dokazilo za dokazovanje doseženega kazalnika rezultata. [↑](#footnote-ref-2)
2. Izvajalec projekta lahko izpis obdobij zavarovanja iz ZPIZ pridobi tudi sam, v kolikor ima pisno pooblastilo osebe. [↑](#footnote-ref-3)
3. V kolikor oseba pridobi dodatne kvalifikacije po zaključku 2. faze programa SA oziroma po izhodu iz programa SA, vendar prej kot na 28. dan po zaključku 2. faze programa SA oziroma po izhodu iz programa SA, in ima na 28. dan po zaključku 2. faze programa SA oziroma po izhodu iz programa SA dokazilo o pridobljenih dodatnih kvalifikacijah (npr. potrdilo o opravljenem tečaju), se pridobitev dodatnih kvalifikacij šteje v dosežen kazalnik rezultata, kljub temu, da oseba na 28. dan ni bila več vključena v neformalno izobraževanje za pridobitev dodatnih kvalifikacij. [↑](#footnote-ref-4)
4. V kolikor oseba pridobi NPK po zaključku 2. faze programa SA oziroma po izhodu iz programa SA, vendar prej kot na 28. dan po zaključku 2. faze programa SA oziroma po izhodu iz programa SA, in ima na 28. dan po zaključku 2. faze programa SA oziroma po izhodu iz programa SA dokazilo o pridobljeni NPK, se pridobitev NPK šteje v dosežen kazalnik rezultata, kljub temu, da oseba na 28. dan ni bila več vključena v usposabljanje za pridobitev NPK. [↑](#footnote-ref-5)